stanford-oval/wikipedia huggingface dataset:
Carita Toiviainen

| Carita Toiviainen> Henkilötiedot |
| --- | --- |
Syntynyt: 18. joulukuuta 1987 (ikä 36) Suomi
Pesäpalloilija
Ulkopelipaikka:  koppari
Seura:  
Pelaajaura
Ammattilaisjoukkueet
2004-2015 2016:  Porin Pesäkarhut Lapuan Virkiä
Carita Toiviainen (s. 18. joulukuuta 1987) on suomalainen pesäpalloilija, joka edustaa Superpesiksessä pelaavia Porin Pesäkarhuja. Pelipaikaltaan Toiviainen on koppari.
Toiviainen debytoi Pesäkarhujen paidassa Superpesiksessä kaudella 2004, jolloin hän pelasi 11 ottelua ja saavutti SM-pronssia. Hopeaa hän on saavuttanut kausilla 2005, 2008, 2010 ja 2013 sekä pronssia kauden 2004 lisäksi myös kausilla 2006, 2009, 2011, 2012 ja 2014. Kaudeksi 2016 Toiviainen vaihtoi Lapuan Virkiän väreihin ja saavutti SM-hopeaa.
Kausilla 2013 ja 2015 Toiviainen on valittu Vuoden pesäpalloilijaksi.
Saavutukset

Vuoden pesäpalloilija (2): 2013, 2015
Superpesiksen etenijäkuningatar: 2007
Superpesiksen kärkilyöntikuningatar (2): 2013, 2015
Superpesiksen kuukauden pelaaja: toukokuu 2013
Kultainen maila: 2015
Mahanadi

| Mahanadi |
| --- | --- |
 Intian suurimmat joet
Alkulähde:  Itä-Ghatit
Laskupaikka:  Bengalinlahti  20.29°N, 86.71°E
Maat:   Intia
Pituus:  890 km
Valuma-alue:  140 000 km²
Mahanadi  on yksi Intian pisimmistä joista. Sen pituus on noin 890 kilometriä ja valuma-alue noin 140 000 neliökilometriä. Se saa alkunsa Chhattisgarhin osavaltiosta ja virtaa Odishan osavaltion läpi Bengalinlahteen. Jokisuistossa on laaja mangrovemetsäalue, ja se on Intian itärannikon tärkeimpiä riisinviljelyalueita[lähde? ]. Joessa on useita vesivoimaloita, ja sen vettä käytetään kasteluun laajoilla alueilla.
Mahanadi-jokeen rakennettu Hirakudin pato Sambalpurissa on yksi maailman suurimmista maapadoista. Sen takana on Aasian suurin tekojärvi.
Aiheesta muualla

Kuvia tai muita tiedostoja aiheesta Mahanadi Wikimedia Commonsissa
Chris Charming

Chris Charming oikealla
Chris Charming (s. 29. tammikuuta 1959) on saksalainen pornonäyttelijä. Hän aloitti esiintymisen vuonna 1997 ja lisäksi ohjaajan työt vuonna 2000. Hän on 178-senttinen. Vuoden 2010 AVN-palkintojen jaossa Charmingille myönnettiin Hall of Fame -paikka. Hän on toiminut myös Penthousen mallina.
Aiheesta muualla

Chris Charming Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Mahmud al-Zahar

| Mahmud al-Zahar |
| --- | --- |

Henkilötiedot
Syntynyt: 1945 Gaza
Ammatti:  poliitikko
Poliitikko
Puolue:  Hamas
Mahmud al-Zahar (arab. محمود الزهار‎, Maḥmūd az-Zahhār; s. 1945) kuuluu Gazan kaistaa Palestiinassa hallitsevan Hamas-järjestön poliittiseen johtoon.
Elämäkerta

Mahmud al-Zahar syntyi lähellä Gazan kaupunkia vuonna 1945. Zaharin isä oli palestiinalainen ja äiti egypiläinen. Hän opiskeli alkujaan Gazassa, mutta myöhemmin yliopistossa Egyptin Kairossa. Opintojensa jälkeen hän työskenteli lääkärinä Gazassa ja Khan Yunisissa. Israelin miehitettyä Gazan kaistan hänet erotettiin tehtävistään poliittisten kantojensa takia.
Israelin viranomaiset pidättivät al-Zaharin muutamia kuukausia Hamas-järjestön perustamisen jälkeen vuonna 1988 ja lopulta vuonna 1992 hänet karkotettiin Libanoniin monien muiden islamistien tapaan. Zahar vietti Libanonissa noin vuoden ja palasi Gazaan. Vuonna 2003 al-Zahar selvisi Israelin toteuttamasta ilmaiskusta, jossa hän kuitenkin haavoittui lievästi ja menetti vanhimman poikansa. Hänen toinen poikansa kuoli ilmaiskussa vuonna 2008.
Vuonna 2006 Palestiinalaishallinnon alueilla järjestettiin parlamenttivaalit, jotka Hamas voitti Fatahin kustannuksella. Al-Zaharista tuli Palestiinan ulkoministeri. Jännitteet  Hamasin ja Fatahin välillä kuitenkin purkautuivat vuonna 2007, jolloin taistelujen jälkeen Hamasin käsiin jäi Gazan kaista Fatahin hallitessa Länsirantaa.
Zahar kuuluu Hamasin poliittisen siiven ylimpään johtoon. Häntä on kuvailtu konservatiiviksi ja haukaksi.
M/S Margarita

| M/S Margarita |
| --- | --- |
Tyyppi:  Rahtilaiva
Lippuvaltio:  Venezuela
IMO-numero:  8611099
MMSI-numero:  775324000
Tunnuskirjaimet:  YYKU
Aiemmat nimet:  1987–2007 Leliegracht 2007–2008: Antigoni I 2008– Margarita
Omistaja:  Star del Caribe
Aiemmat omistajat:  Mm. Spliethoff
Rakennustelakka:  Miho Zosensho K.K., Shimizu Japani
Luovutettu:  heinäkuu 1987
Tekniset tiedot
Pituus:  113 m
Leveys:  18,9 m
Syväys:  8,54 m
Bruttovetoisuus:  5 998 brt
Koneisto:  1 × Hanshin 6 000 HP
Koneteho:  4 410 kW
Nopeus:  25,93 km/h
Nopeus:  14 kn
Lastikapasiteetti:  567 + 72 TEU
Lähteet:  
M/S Margarita (IMO 8611099) on Star del Cariben omistama Venezuelan lipun alle rekisteröity monikäyttöinen rahtilaiva. Alus on rakennettu vuonna 1987 Miho Zosensho K.K. -nimisellä telakalla, Shimizussa, Japanissa. Kuollutta painoa Margaritalla on 9 653 tonnia. Aluksen konttikapasiteetti (TEU) on 567 + 72. Aiemmin aluksen on omistanut muun muassa alankomaalainen Spliethoff -varustamokonserni.
Margaritan sisaraluksia ovat M/S Corn Lily, M/S Corn Rose, M/S Vinashin Express 1, M/S Vinashin Express 2, M/S Corn Tulip, M/S Avataq, M/S MSC Anna, M/S MSC Isabelle, M/S Onego Voyager, M/S Parkgracht, M/S Pietersgracht, M/S Poolgracht, M/S Romny, M/S SCM Tepuy II, M/S Skalva, M/S Corn Crest, M/S Illawarra Chief, M/S Jaco Carrier, M/S Kapitan Grishin, M/S Kochnev, M/S Aleksandrov, M/S Socol 1, M/S Socol 7, M/S Socol-3, M/S Sofrana Kermadec, M/S Tauranga Chief ja M/S Umiavut.
Käyttöhistoria

Alus valmistui heinäkuussa 1987. 1. kesäkuuta 2007 saakka alus oli nimeltään Leliegracht ja se oli rekisteröity Alankomaiden lipun alle. 1. kesäkuuta 2007 ja 21. tammikuuta 2008 välisen ajan alus oli nimeltään Antigoni I ja se oli rekisteröity Panaman lipun alle. 21. tammikuuta 2008 Star del Caribe osti aluksen ja rekisteröi sen Venezuelan lipun alle nimellä Margarita.
Aiheesta muualla

Navegando.info (Arkistoitu – Internet Archive) (espanjaksi)
Maatyrannit

| Maatyrannit |
| --- | --- |
 Pahtamaatyranni (Muscisaxicola maculirostris)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Maatyrannit Muscisaxicola  Orbigny & Lafresnaye, 1837
Katso myös
   Maatyrannit Wikispeciesissä   Maatyrannit Commonsissa 
Infobox OKNimi-testi OK: 
Maatyrannit (Muscisaxicola) on tyrannien heimoon kuuluva lintusuku.
Maatyranneihin (Muscisaxicola) kuuluvia lajeja

Harmaamaatyranni (Muscisaxicola cinereus)
Isomaatyranni (Muscisaxicola albifrons)
Keltaniskatyranni (Muscisaxicola flavinucha)
Louhikkotyranni (Muscisaxicola albilora)
Mustalakkityranni (Muscisaxicola frontalis)
Nokinaamatyranni (Muscisaxicola maclovianus)
Pahtamaatyranni (Muscisaxicola maculirostris)
Pikkumaatyranni (Muscisaxicola fluviatilis)
Punanmaatyranni (Muscisaxicola juninensis)
Ruohomaatyranni (Muscisaxicola alpinus)
Ruskoniskatyranni (Muscisaxicola rufivertex)
Ruskovatsatyranni (Muscisaxicola capistratus)
Tuhkamaatyranni (Muscisaxicola griseus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Muscisaxicola (englanniksi)
Mahmudiyya

| Mahmudiyya (المحمودية‎) |
| --- | --- |
 Mahmudiyya
 Koordinaatit: 33.054°N, 44.365°E 
Valtio:  Irak
Maakunta:  Bagdad
Piirikunta:  Mahmudiyyan piirikunta
Väkiluku (2013)  (koko Mahmudiyyain piirikunnan väkiluku):  470 000
Infobox OKVirheellinen NIMI-arvo: 
Mahmudiyya (arab. المحمودية‎‎‎, Mahmudiyya, Mahmoudiyya, Mahmoudiya) on Irakin Bagdadin maakunnan eteläosassa sijaitseva piirikunta ja kaupunki. Mahmudiyyan kaupunki sijaitsee maanteitse noin 33 kilometriä pääkaupunki Bagdadin keskustasta etelään. Vuonna 2013 koko Mahmudiyyan piirikunnan asukasluvun arvioitiin olevan seitsemän prosenttia koko maakunnan väkiluvusta (6 696 596), eli noin 470 000.
Irakin sodan aikana maaliskuussa 2006 Mahmudiyyan piirikunta nousi uutisotsikoihin  neljän amerikkalaissotilaan Yusufiyyan kylässä tekemän 14-vuotiaan irakilaistytön raiskauksen ja perheen joukkomurhan seurauksena. Julmuuksiin osallistuneet sotilaat ja siviiliin päästetty päätekijä tuomittiin myöhemmin Yhdysvalloissa elinkautiseen tai pitkäaikaiseen vankeuteen.
Vuonna 2015 ääri-islamistisen Isis-järjestön solujen raportoitiin tehneen Bagdadissa ja maakunnan eri piirikunnissa toistuvasti erilaisia terroritekoja, kuten attentaatteja, kaappauksia ja tienvarsipommi-iskuja.
Aiheesta muualla

Kuvia tai muita tiedostoja aiheesta Mahmudiyya Wikimedia Commonsissa
Deadly bomb hits Iraqi shoppers (18.9.2009) (englanniksi) (bbc.co.uk)
Iraq town attack leaves 18 dead (2007) (englanniksi) (bbc.co.uk)
Mahmudiyah (englanniksi) (globalsecurity.org)
Colt (lännenlukemisto)

Colt oli suomalainen kioskikirjallisuuteen lukeutuva lännenlukemisto, jota julkaistiin vuosina 1961–1991. Lehti ilmestyi kerran kuukaudessa, joskin vuonna 1961 ehti ilmestyä vain seitsemän numeroa. Colt oli Lännensarjan ohella suosituimpia ja tunnetuimpia suomalaisia lännenlukemistoja. Coltia ilmestyi yhteensä 367 numeroa. Jokainen lehti sisälsi yhden kokonaisen tarinan.
Coltissa ilmestyi lähinnä australialaisten ja saksalaisten kirjoittajien tekstejä. Esimerkkeinä kirjoittajista mainittakoon monilla eri salanimillä kirjoittaneet australialaiset Desmond Robert Dunn (salanimiä Shad Denver, Gunn Halliday, Matt Cregan, Walt Renwick, Brett Iverson ja Adam Brady) ja Paul Wheelahan (salanimiä Emerson Dodge, Ben Jefferson ja Brett McKinley).
Aluksi Coltia julkaisi Sarjakustannus Oy, loppuvuosina Kustannus Oy Semic.
Mahmut Tarik Keskin

| Mahmut Tarik Keskin> Henkilötiedot |
| --- | --- |
Syntynyt: 2000
Kansalaisuus:   Turkki
Kyokushin-ottelija
Aktiivisena:  2018–
Pituus:  180 cm
Paino:  90 kg
Painoluokka:  keskisarja (2019) raskassarja (2021–)
Kätisyys:  oikea
Vyöarvo:  1. dan
| Mitalit> Maa:   Turkki.Miesten kyokushin.EM-kilpailut  | Mitalit> Maa:   Turkki.Miesten kyokushin.EM-kilpailut  | Mitalit> Maa:   Turkki.Miesten kyokushin.EM-kilpailut  | Maa:   Turkki> Miesten kyokushin. |
| --- | --- | --- | --- |
|  Pronssia | Wrocław 2019 | -80 kg |  |
| International Kyokushin Karate Cup  | International Kyokushin Karate Cup  | International Kyokushin Karate Cup  |  |
|  Kultaa | Bursa 2021 | -90 kg |  |
| Turkin mestaruuskilpailut  | Turkin mestaruuskilpailut  | Turkin mestaruuskilpailut  |  |
|  Kultaa | Bursa 2019 | -80 kg |  |
Mahmut Tarik Keskin (s. 2000) on turkkilainen raskaansarjan karateka. Hän saavutti Kyokushinissa EM-pronssia 2019.
Kilpaura

Keskin saavutti lokakuussa 2019 Turkin keskisarjan mestaruuden voitettuaan loppuottelussa Yilmaz Yasin Yildirimin.
Keskin saavutti 2019 Puolan EM-kilpailuissa pronssia voitettuaan mitalikamppailussa Oscar Mazurkiewiczin.
Keskin saavutti lokakuussa 2021 Turkin kansainvälisessä cupissa alle 90-kiloisten mestaruuden voitettuaan loppuottelussa Furkan Karakayan. Marraskuussa hän oli mukana myös EM-kilpailuissa, jossa Keskin otteli tällä kertaa raskaassasarjassa. Keskin hävisi ensimmäisellä kierroksella Aleksei Fedoseeville.
Caritasbrønden

Suihkulähde vuonna 2009.
Caritasbrønden on Kööpenhaminan vanhin suihkulähde. Se valmistui kuningas Kristian IV:n toimesta vuonna 1608 ja sijaitsee Gammeltorv-aukiolla, joka oli tuohon aikaan kaupungin keskus. Suihkulähteen päällä on saksalaisen Statius Otton suunnittelema äitiä ja kahta lasta esittävä patsas. "Caritas" tarkoittaa latinaksi lähimmäisenrakkautta. Patsaiden valamisessa käytetty pronssi saatiin kirkonkelloista, jotka oli takavarikoitu tykkien valmistusta varten. Alun perin naisfiguurin nänneistä ja poikahahmon peniksestä suihkusi vettä, mutta tätä pidettiin 1800-luvulla sopimattomana, ja reiät tukittiin vuonna 1857. Ne on sittemmin avattu uudelleen.
Suihkulähdettä pidetään yhtenä Kööpenhaminan tärkeimmistä renessanssin muistomerkeistä.
Kuvia

Kuninkaan, kuningattaren ja kruununperijän syntymäpäivinä sekä perustuslain päivänä (5. kesäkuuta) lähteeseen lisätään kolme kultaista palloa.
Lähikuva patsaasta.
Aiheesta muualla

Kuvia tai muita tiedostoja aiheesta Caritasbrønden Wikimedia Commonsissa
Cimetière de Montmartre

Näkymä Montmartren hautausmaalta.
Cimetière de Montmartre on hautausmaa Pariisin kahdeksannessatoista arrondissementissa. Lähes yhdentoista hehtaarin laajuinen hautausmaa avattiin 1. tammikuuta 1825. Nykyään siellä on noin 20 000 hautaa. Hautausmaa sijaitsee Montmartren kukkulasta länteen. Se on suosittu turistikohde ja useiden kuuluisien montmartrelaisten taiteilijoiden hautapaikka.
Pariisin hautausmaat suljettiin terveysriskin vuoksi 1700-luvun loppupuolella. Sen vuoksi silloisen kaupungin ulkopuolelle perustettiin 1800-luvun alussa useita uusia hautausmaita. Cimetière de Montmartren lisäksi näitä olivat Cimetière du Père-Lachaise, Cimetière de Passy ja Cimetière du Montparnasse.
Haudattuja

Adolphe Adam (1803–1856), säveltäjä
Charles-Valentin Alkan (1813–1888), säveltäjä
André-Marie Ampère (1775–1836), (isä) fyysikko
Jean-Jacques Antoine Ampère (1800–1864), (poika) kirjailija
Hector Berlioz (1803–1869), säveltäjä
Lili Boulanger (1893–1918), säveltäjä
Nadia Boulanger (1887–1979), säveltäjä
Václav Brožík (1851–1901), taidemaalari
Maxime Du Camp (1822–1894), kirjailija, valokuvaaja
Fanny Cerrito (1817–1909), ballerina
Edgar Degas (1834–1917), taidemaalari
Léo Delibes (1836–1891), säveltäjä
Léon Foucault (1819–1868), fyysikko
Théophile Gautier (1811–1872), runoilija ja kirjailija
Yolanda Christina ”Dalida” Gigliotti (1933–1987), laulaja ja näyttelijä
Jean-Léon Gérôme (1824–1904), maalari
Edmond de Goncourt (1822–1896), kirjailija ja Goncourt-akatemian perustaja
Fromental Halévy (1799–1862), säveltäjä
Heinrich Heine (1797–1856), runoilija
André Jolivet (1905–1974), säveltäjä
Joseph Kosma (1905–1969), säveltäjä
Emma Livry (1842–1863), ballerina
Gustave Moreau (1826–1898), maalari
Henri Murger (1822–1861), kirjailija
Vatslav Nižinski (1890–1950), balettitanssija
Jacques Offenbach (1819–1880), säveltäjä
Théophile-Jules Pelouze (1807–1867), kemisti
Adolphe Sax (1814–1894), saksofonin keksijä
Fernando Sor (1778–1839), kitaristi
Stendhal (Marie-Henri Beyle, 1783–1842), kirjailija
Marie Taglioni (1804–1884), ballerina
Ambroise Thomas (1811–1896), säveltäjä
François Truffaut (1932–1984), elokuvaohjaaja
Horace Vernet (1789–1863), maalari
Émile Zola (1840–1902), kirjailija (siirrettiin Panthéoniin vuonna 1908)
Galleria

Vatslav Nižinskin hauta. Nižinski on esitetty nukke Petruškan hahmossa.
Stendhalin hauta
Jacques Offenbachin hauta
Heinrich Heinen hauta
Émile Zolan hauta. Hänet siirrettiin Panthéoniin 1908.
(vasen:) André-Marie Ampèren hauta + (oikea:) Jean-Jacques Antoine Ampère
Aiheesta muualla

Kuvia tai muita tiedostoja aiheesta Cimetière de Montmartre Wikimedia Commonsissa
Colt Army Model 1860

| Colt Army Model 1860 |
| --- | --- |

Tyyppi:  revolveri
Valmistaja:  Colt’s Manufacturing Company
Valmistusmaa:   Yhdysvallat
Tekniset tiedot
Kaliiperi(t):  0.44 tai 0.36, 11,4 mm tai 9,1 mm
Piipun pituus:  203
Paino (tyhjänä):  1,23 kg
Kapasiteetti:  6 patruunaa
Ammuksen lähtönopeus:  180 m./sek
Colt Army Model 1860 on Colt’s Manufacturing Companyn valmistama revolveri.
Malli 1860 suunniteltiin korvaamaan armeijan käyttämä Colt Dragoon -malli pienemmällä ja helpommin käsiteltävällä revolverilla. Aseen toinen mallinimi onkin Colt New Model Army. Se suunniteltiin kaliiperiin .44 (piipunreiän nimellishalkaisija oli siis 0,44 kertaa yksi tuuma) ja vuodesta 1861 sen rinnalle tuli .36-kaliiperinen versio. Epävirallinen mallinimi Navy (engl. laivasto) tuli .36-kaliiperisille aseille, joihin oli tehty purjelaiva-aiheisia koristekaiverruksia. Revolveriin oli mahdollista ostaa lisävarusteena tarvittaessa sormiruuvilla perään kiinnitettävä olkatuki, jolloin siitä tuli pistoolikarabiini. Aseen tähtäiminä on jyvä piipunsuussa ja iskuvasaran etuosaan viilattu hahlo.
Ase on mustaruutikäyttöinen ja yksitoiminen eli hana täytyy virittää jokaista laukausta varten erikseen liipaisimen vain laukaistessa aseen. Alkuperäinen ase ei käytä patruunaa. Patruunan sijaan jokainen panoskammio ladataan erikseen nallilla, ruutipanoksella ja luodilla. Nallia varten jokaisessa panoskammiossa on nallipiikki, johon nalli ladattaessa painetaan ja jota vasten iskuri lyö sytyttäen nallin joka puolestaan sytyttää ruutipanoksen. Ruuti ja luoti ladataan rullaan sen etupäästä ja piipun alla on aseeseen nivelöity latauspuristin jolla luoti saadaan puristettua tiukasti paikoilleen rullaan. Rullaa käännetään ladattaessa siten, että puristimen kohdalle tulee jokainen kammio vuorollaan. Latausta varten rulla vapautetaan lukituksestaan vetämällä hana puolivireeseen. Turvallisuussyistä nallit asetetaan paikoilleen nallipiikkeihin viimeisenä lataustoimenpiteenä.
Rullassa on kuusi panoskammiota ja hanaa viritettäessä vivusto kääntää järjestyksessä seuraavan kammion piipun linjaan, iskurin eteen. Rulla on irrotettavissa, mutta tämä toimenpide vaatii piipun irrottamisen revolverin rungosta, sillä piippu kiinnittyy kiilalla rullan akselin päähän.
Aseen varustukseen kuuluvat luotipihdit luotien valamiseksi. Lyötäessä valupihtien leikkuri auki varustukseen kuuluvalla pienellä vasaralla leikkurin reuna katkaisee valujäänteet eli luodin hännän pois. Aseeseen sai myös valmiita paperipatruunoita eli kartuuseja, joissa oli ohueen, nitrattuun paperiin käärittynä ruutilataus ja luoti. Kartuuseja käytti erityisesti armeija uudelleenlatauksen nopeuttamiseksi.
Asetta valmistettiin vielä kilpailijoiden tuodessa markkinoille patruunakäyttöisiä aseita, ja Army Model -aseita muunnettiin käyttämään patruunoita. Tehdas tarjosi muuntomahdollisuutta 1870-luvun alusta lähtien. Kaikkiaan mallia valmistettiin vuosien 1860–1873 välisenä aikana 200 500 kappaletta.
Aseesta on valmistettu jäljitelmiä eli replikoita mustaruutiammuntaa harrastavia varten.
Magiaa

Magiaa on skotlantilaisen Debi Gliorin kirjoittama fantasiakirjasarja. Sarjan keskushenkilöinä on Strega-Borgian noitaperhe. Perheellä on erikoisia lemmikkejä kuten krokotiili, aarnikotka, jeti ja lohikäärme. Perhe ja palvelusväki asuvat StregaSchloss-nimisessä kartanossa.
Sarjan osat

Magiaa mahan täydeltä (Pure Dead Magic)
Magiaa millin tarkkuudella (Pure Dead Wicked)
Magiaa mennen tullen (Pure Dead Brilliant)
Magiaa musta taivas (Deep Trouble)
Magiaa meri tumma (Deep Water)
Magiaa mafian tahtiin (Deep Fear)
Henkilöitä

Strega-Borgian perhe ja sukulaiset:
Titus: perheen 12-vuotias poika
Pandora: perheen 10-vuotias tytär
Liru: Pandoran ja Tituksen sisar
vanhemmat: isä Luciano ja äiti Baci
"Mummi": Tituksen, Pandoran ja Lirun isoisoisoisoisoisoisoäiti (jäädytetty)
Don Lucifer di S'Sektion Borgia, Lucianon velipuoli
Kotiapulaiset:
Flora McLahkan:lastenvahti
Säppi: hovimestari
Mari Nadi: keittäjä
Alexander Ille-Scott: hovimestarin sijainen
Neiti Araminttu Fraser: uusi lastenhoitaja
Pedot:
Tarantella: hämähäkki suukkosuu
Sputnik, Ffup ja Turnu: myyttiset vankitymän asukkaat
Nestori, Ffupin poikavauva
Toko Schlossin vallihaudan krokotiili
Moninainen, Pandoran lemmikkirotta
Terminus, Moninaisen tytär
Unikeko, skotlantilaisten myyttien peto
Vesper, Lirun lepakkotuttava
Luettelo Juice Leskisen sävellyksistä ja sanoituksista

Tämä on luettelo kaikista Juice Leskisen säveltämistä, sanoittamista sekä suomentamista kappaleista aakkosjärjestyksessä. Luettelosta löytyvät kaikki hänen itse levyttämänsä sekä muille tekemänsä kappaleet. Luetteloon merkittyjä tietoja ovat kappaleen nimi, Leskisen rooli kappaleessa, miltä äänitteeltä kappale löytyy sekä kappaleen julkaisuvuosi. Muille tehtyjen kappaleiden kohdalta löytyy ensin artisti tai yhtye, joka toimi kappaleen ensiesittäjänä, ja seuraavaksi kappaleen alkuperäinen julkaisu. Leskisen omissa kappaleissa on mainittu ensin hänen silloinen yhtyeensä ja sen jälkeen kappaleen äänite. Leskisen suomentamissa kappaleissa on mainittu alkuperäisen kappaleen nimi.
#

| Kappaleen nimi | Juice Leskisen rooli kappaleessa | Kappaleen esittäjä ja alkuperäinen julkaisu | Ilmestymisvuosi |
| --- | --- | --- | --- |
| 15th Night | sävellys ja sanoitus | Juice Leskinen Grand Slam: Deep Sea Diver | 1983 |
| 3.30 | sävellys ja sanoitus | Juice ja Mikko: Juice ja Mikko | 1975 |
A

| Kappaleen nimi | Juice Leskisen rooli kappaleessa | Kappaleen esittäjä ja alkuperäinen julkaisu | Ilmestymisvuosi |
| --- | --- | --- | --- |
| Aamu alkaa A:lla | sävellys ja sanoitus | Juice Leskinen Grand Slam: Pyromaani palaa rikospaikalle | 1985 |
| Aamun maa | sävellys ja sanoitus | Juice Leskinen: Kiveä ja sämpylää | 1996 |
| Action!!! | sävellys ja sanoitus | Juice Leskinen Grand Slam: Taivaan kappaleita | 1991 |
| Afroditen poika | sävellys ja sanoitus | Juice Leskinen & Coitus Int: Per Vers, runoilija | 1974 |
| Aila bailaa | sävellys ja sanoitus | Juice Leskinen: L | 2000 |
| Ajan henki | sävellys ja sanoitus | Juice Leskinen Slam: Ajan henki | 1981 |
| Ajatus elää | sanoitus | Petri Pettersson: Ajatus elää | 2013 |
| Alabama, Arizona, Alaska ja Utah | sävellys ja sanoitus | Juice Leskinen Slam: Tauko II | 1979 |
| Alfaromeo & Julia | sävellys ja sanoitus | Juice: Keskitysleirin ruokavalio | 1976 |
| Aloin unohtaa | sanoitus | Maarit Hurmerinta: Tuuli ja taivas | 1986 |
| Alright alright | sävellys ja sanoitus | Juice: Erkki twistaa -single | 1976 |
| Andy McCoy | sävellys ja sanoitus | Juice Leskinen: Kiveä ja sämpylää | 1996 |
| Ankeriaat | sävellys ja sanoitus | ei julkaistu äänilevyllä | 1994 |
| Anna lapsille aikaa | suomennos kappaleesta Take Good Care of Your Children | Raya: Suosikit soimaan | 1984 |
| Anna miehen murjottaa | sävellys ja sanoitus | Juice Leskinen Grand Slam: Taivaan kappaleita | 1991 |
| Anne ja Jacques | sävellys ja sanoitus | Juice Leskinen: Anne ja Jacques -single | 1977 |
| Anne on kaunein | suomennos kappaleesta Baby I Love You | Välikausitakki: Välikausitakki | 1978 |
| Anni Domini | sävellys ja sanoitus | Juice Leskinen: Sinä | 1990 |
| Antaa soittaa | sanoitus | Yö: Antaa soittaa | 1991 |
| Arkadianmäen ongelmajätelaitos | sävellys ja sanoitus | Juice Leskinen: Matka Suomeen | 1984 |
| Asema-aukion öinen blues | sanoitus | Maarit Hurmerinta: Tuuli ja taivas | 1986 |
| Atomisuoja | sävellys ja sanoitus | Juice Leskinen Grand Slam: Sivilisaatio | 1982 |
| Au Revoir (to Leena) | sävellys ja sanoitus Max Möllerin kanssa | ei julkaistu äänilevyllä | 1970 |
| Auringon haalistamaa | sanoitus | Ilona: Ilotulitus | 1989 |
| Aurinko on typerä | sävellys ja sanoitus | Juice Leskinen: Haitaribussi | 1993 |
| Autoon autoon | sanoitus | Mekka: Tankkilaivan kapteeni -single | 1981 |
B

| Kappaleen nimi | Juice Leskisen rooli kappaleessa | Kappaleen esittäjä ja alkuperäinen julkaisu | Ilmestymisvuosi |
| --- | --- | --- | --- |
| Babyface | sanoitus | Mikko Alatalo: Maalaispoika oon | 1974 |
| Balladi elokuvasta Klaani | sanoitus | Päivi Portaankorva: Balladi elokuvasta Klaani -single | 1984 |
| Balladi siveysvyöstä | sanoitus | Jaana & Kai: Kumisaappaat | 1980 |
| Beibi | sanoitus Mikko Alatalon ja Harri Rinteen kanssa | Juice ja Mikko: Juice ja Mikko | 1975 |
| Black Jack | sanoitus | Jaana & Kai: Kumisaappaat | 1980 |
| Blues for Greed | sanoitus | Anssi Tikanmäki Orchestra: Greed | 1987 |
| Bluesia kävellen | suomennos kappaleesta Walkin' Blues | Hojas Bluesband: Sekatyömies | 1983 |
| Bluesia Pieksämäen asemalla | sävellys ja sanoitus | Juice Leskinen Grand Slam: Boogieteorian alkeet | 1983 |
| Blues n:o 13 | sävellys ja sanoitus | Juice Leskinen: Dokumentti | 1981 |
| Boogieteorian alkeet | sävellys ja sanoitus | Juice Leskinen Grand Slam: Boogieteorian alkeet | 1983 |
| Burn out | sävellys ja sanoitus | Juice Leskinen: Minä | 1987 |
| Bussilla Turkuun | sanoitus | Tinni Kuusisto: Lentoon | 1979 |
C

| Kappaleen nimi | Juice Leskisen rooli kappaleessa | Kappaleen esittäjä ja alkuperäinen julkaisu | Ilmestymisvuosi |
| --- | --- | --- | --- |
| Canjoniin | suomennos kappaleesta City | Eero ja Jussi: Hämeentie 38 | 1980 |